Don Johnson

Tidlig liv og utdannelse

Johnson ble født i Flat Creek, Missouri i 1949. Hans far var bonde, mens hans mor arbeidet med skjønnhetspleie. Da han var seks år gammel, flyttet familien fra Missouri til Wichita, Kansas. Han gikk ut fra Wichita South High School i Wichita, Kansas, i 1967 og gikk videre på University of Kansas i Lawrence, Kansas. 
Sent på 1960-tallet var Johnson med i et psychedelic rockband ved navn Horses. Et annet medlem i bandet ble et fremtidig medlem i bandet Kingfish, som også hadde med seg Grateful Dead-gitaristen Bob Weir. Bandet utga en plate i 1969, som kom i ny-utgivelse i 2004 og 2005.

1970-tallet

Johnson studerte drama ved American Conservatory Theater i San Francisco. Hans første store rolle var i 1969-oppsettingen i Los Angeles stage av stykket Fortune and Men's Eyes der han spilte hovedrollen "Smitty". Stykket, som bl.a innehold en svært realistisk voldtektsscene i et fengsel, sørget for masse presseomtale på grunn av den tidens tabu-belagte syn på homoseksualitet i scenekunsten. Han fortsatte å arbeide på teater, film og fjernsyn uten å virkelig bryte igjennom som skuespiller. Hans viktigste filmer i denne perioden var The Harrad Experiment (1973) og A Boy and His Dog (1975), som han vant en pris i Academy of Science Fiction, Fantasy & Horror Films i 1976.

1980-tallet

Etter flere år med mislykkede forsøk på å etablere seg som en kjent fjernsynsskuespiller, endret Johnsons lykke seg i september 1984, da han ble et velkjent navn som resultat av sin rolle som "Sonny Crockett" i den populære politiserien Miami Vice. Johnson spilte en politimann som arbeidet undercover som en narkotikasmugler. Typisk bekledning var dyre dresser fra Versace og Hugo Boss over pastell-fargede t-skjorter. Karakteren kjørte en Ferrari 365 GTS/4 Daytona (senere en Ferrari Testarossa) og bodde på en 42-fot stor yacht med en alligator-kjæledyr ved navn Elvis. Miami Vice fikk masse ros for sin revolusjonære bruk av was musikk, cinematografi og foto sammen med å lage et noe mere luksuriøs variant av politidrama-genren. Andre kjente skuespillere i serien var Philip Michael Thomas og Edward James Olmos.
Mellom sesongene av serien fikk Johnson mere berømthet gjennom flere miniserier på fjernsyn, som The Long Hot Summer i 1985.

1990- og 2000-tallet

Johnson spilte senere i TV-serien fra 1996 til 2001, Nash Bridges, sammen med Cheech Marin og Jodi Lyn O'Keefe. Johnson spilte hovedrollen som "Nash Bridges", en etterforsker i San Francisco Police Department. I Nash Bridges ble Johnson igjen parret med en flott bil, denne gang en elektrisk-gul-farget 1971 Plymouth Barracuda.
Høsten 2006 var han kort med i dramaserien Just Legal som en advokat med en svært ung og idealistisk partner (Jay Baruchel). Serien ble kansellert i oktober 2006 etter at kun tre episoder hadde blitt sendt. Åtte ble laget. 
I januar 2007 begynte Johnson å spille i et teateroppsetting i London West End av stykket Guys and Dolls som rollen "Nathan Detroit". Den amerikanske danseren/skuespilleren Patrick Swayze hadde rollen før Johnson. Don Johnson hadde også en rolle i den norske komedien Lange flate ballær 2, regissert av Harald Zwart. Filmen hadde verdenspremiere 13. januar 2008 i Fredrikstad, og Johnson var tilstede på premieren.

Musiker

Johnson ga ut to album med popmusikk på 1980-tallet, et i 1986 og et annet i 1989. Hans single Heartbeat fra det første almbumet nådde 5.-plass på Billboard-listen i ti uker på rad. Johnson arbeidet også med Gregg Allman og Dickie Betts fra bandet Allman Brothers. Han var med å skrive sangene "Blind Love" og "Can't Take It With You" med Dickie Betts, som var med på albumet fra 1979, Enlightened Rogues.